[{"text_idx": "#000001", "text": "Alates 2021. aastast on Arvo Pa\u0308rdi Keskuse ruumides avatud residentuuriprogramm. Keskuses asuv avar, vaikne ja valgusku\u0308llane metsavaatega loometuba on mo\u0303eldud keskuses resideerivate kunstnike to\u0308o\u0308ruumiks. Oodatud on nii heliloojad ja interpreedid kui teiste valdkondade esindajad \u2013 kirjanikud, kunstnikud, arhitektid, filmi- ja tantsukunsti viljelejad, samuti va\u0308iksemad ansamblid vo\u0303i to\u0308o\u0308grupid (kuni 4 inimest)."}, {"text_idx": "#000002", "text": "Residentuuri peamine eesma\u0308rk on pakkuda erinevate valdkondade kunstnikele vo\u0303imalust vo\u0303tta aega ja ruumi loominguliste protsesside tekkeks. Loovisikud on oodatud to\u0308o\u0308tama ja praktiseerima nii keskuse hoones kui ka u\u0308mbritsevas looduses, ilma et lo\u0303petatud teose vo\u0303i projekti jaoks oleks kindlaid no\u0303udeid."}, {"text_idx": "#000003", "text": "Kui soovite ta\u0308psemalt na\u0308ha, mis on residentuuritoas saadaval, klo\u0303psake siin."}, {"text_idx": "#000004", "text": "Keskus asub Laulasmaal, 35 km kaugusel Tallinnast, looduslikult kaunil poolsaarel, mere la\u0308heduses, ma\u0308nnimetsa servas. Meie juurde jo\u0303uab ko\u0303ige lihtsamini autoga, kuid kohale saab ka bussiga, rattaga vo\u0303i jalgsi. Vaata la\u0308hemalt, kuidas siia tulla."}, {"text_idx": "#000005", "text": "Keskuse hoones majutusvo\u0303imalus puudub, kuid meie residentuuri majutuspartneriks on la\u0308hedal asuv LaSpa hotell."}, {"text_idx": "#000007", "text": "Arvo Pa\u0308rdi Keskuse stipendiumiga residentuur \u2013 Arvo Pa\u0308rdi Keskus annab va\u0308lja stipendiumi kuni kahele loovisikule vo\u0303imalusega su\u0308veneda suuremate teoste loomisesse. Stipendium katab 1\u20124 na\u0308dala jooksul residendi kulud, sh transpordile ja majutusele, ning sisaldab ka pa\u0308evaraha. Aastas antakse va\u0308lja kuni kaks stipendiumit, u\u0308ks muusikavaldkonna ja teine mo\u0303ne teise kunstivaldkonna loovisikule. Stipendium on personaalne ning katab ainult residendiga seotud kulud. APK residendistipendiumile kandideerimiseks palume esitada avaldus, mida saab ta\u0308ita siin. Avalduste esitamise ta\u0308htaeg on 31. ma\u0308rts, 2023."}, {"text_idx": "#000008", "text": "Tasuline residentuur \u2013 Arvo Pa\u0308rdi Keskuse tasulise residentuuri puhul on vo\u0303imalik loometoa kasutamist tasu eest taotleda aasta ringi kirjutades info@arvopart.ee. Kuna Arvo Pa\u0308rdi Keskusel ei ole majutusvo\u0303imekust, katab tasulise residentuuri summa ainult loometoa pa\u0308evase kasutamise u\u0308u\u0308rikulu."}, {"text_idx": "#000009", "text": "Arvo Pa\u0308rdi Keskuse stipendiumiga residentuuri avalduse saab esitada siin. Avalduste esitamise ta\u0308htaeg on 31.ma\u0308rts 2023."}, {"text_idx": "#000010", "text": "Arvo Pa\u0308rdi Keskuse tasulise residentuuri avalduse saab esitada siin. Tasulise residentuuri avaldust on vo\u0303imalik esitada aastaringselt. Palume taotlejal tutvuda programmi tingimuste ja vo\u0303imalustega siin."}, {"text_idx": "#000012", "text": "Arhiivi dokumentide juurepa\u0308a\u0308s ja kasutamise kord\nAlgkoolile ja lasteaia vanemale ru\u0308hmale"}, {"text_idx": "#000013", "text": "Arhiivi dokumentide juurepa\u0308a\u0308s ja kasutamise kord"}, {"text_idx": "#000016", "text": "Uudiskiri toob teieni Arvo Pa\u0308rdi ja temanimelise keskusega seotud uudised ja su\u0308ndmused."}]